alexandrainst/scandi-wiki huggingface dataset:
Tuba-Zangariyye

Tuba-Zangariyye eller Tuba az-Zanghariyya (arabisk طوبه زنغرية, hebraisk טוּבָּא-זַנְגָרִיָה) er ein beduin-by i Nord distrikt i Israel som fekk lokal kommunestatus i 1988. Han vart danna då to landsbyar, Tuba og az-Zangariyye, vart slått saman. Han er folkesett av beduinstamma El Heib. Tuba ligg nær Kfar Hanassi, oppom Jordanelva. Byen ligg 250 meter over havet. I 2009, hadde byen eit folketal på 6 000.

Historie

Osmansk tid
Landsbyen vart kalla opp etter beduinstammene 'Arab al-Zanghariyya og 'Arab al-Hayb', som budde i telt nær Ein Tuba. Nomadane budde først i teltleirar go seinare i landsbyar, grunnlagde i 1903.

Det britiske mandatet
Beduinane i Tuba hadde lenge hatt tette band til dei nærliggande jødiske samfunna og hjelpte med forsvaret av desse i arabararopprøret i Palestina i 1936–1939. Under den arabisk-israelske krigen i 1948 danna innbyggjarane ein allianse med Haganah, og forsvarte jødiske samfunn i Øvre Galilea mot Syria. Somme vart med i eininga Pal-Heib i Haganah.

Staten Israel
Byane vart erobra av Haganah-styrkar den 4. mai 1948 under ein deloperasjon av Operasjon Yiftach. Al-Zangariyye vart i røynda øydelagd, medan Tuba ikkje vart angripen av dei israelske styrkane og stod urørt. Dei fleste innbyggjarane som flykta frå ei to landsbyane før dei vart erobra, flytta austover til Syria, men mange frå al-Zangariyye flykta berre til Tuba.

Moskébran

I oktober 2011 vart ein av moskeane i byen sett i brann. Åtaket sjokkerte israelarar, sidan mange beduinar, inkludert dei frå denne landsbyen, tente i Det israelske forsvaret. Den israelske presidenten Shimon Peres fordømde åtaket og sa «Det er samvitslaust at ein jøde skulle gjere skade på noko som er heilag for ein annan religion ... Me ville ikkje tillate ekstremistar eller kriminelle å underskjere behovet å leve saman i likskap og gjensidig respekt.»

Det var mange indikasjonar på at det var lokale arabiske innbyggjarar som hadde sett moskeen i brann. Moskeen låg nær bustadhus i landsbyen og det var fleire andre moskear mykje nærare hovudvegen, som ville ha vore enklare for folk utanbygds å setje i brann. Ungdom i landsbyen svarte med å setje ein lokal kommunebygning i brann og brenne ned ei jødisk-eigd eng i nærleiken.

Sjå òg
 Arabiske stader i Israel

Kjelder

Denne artikkelen bygger på «Tuba-Zangariyye» frå ,  den 1. februar 2015. 
 oppgav desse kjeldene:

Kommunar i Israel
Arabiske stader i Israel
Lokale kommunar i Nord-distriktet i Israel
Tur'an

Tur'an (arabisk طرعان, hebraisk תֻּרְעָן) er ein israelsk-arabisk lokal kommune i Nord distrikt i Israel. Han ligg ved foten av fjellet Tur'an og Tur'andalen, nær hovudvegen frå Haifa til Tiberias, og kring 7 km nord for Nasaret. I følgje Israelsk statistisk sentralbyrå, Tur'an hadde eit folketal på 11 100, hovudsakleg muslimar, i 2005.

Historie
Landsbyen vart i romersk og bysantinsk tid kalla Tir'an. Det var ein jødisk landsby og innbyggjarane konverterte truleg til islam på slutten av den tidlege islamske tida (800-1100-talet) i Palestina.

Palestine Exploration Fund fann i Survey of Western Palestine (SWP) grotter og utskorne cisterner i landsbyen, som dei skreiv må ha vore ein eldgamal stad.

I 1517 vart Tur'an i lag med resten av Palestina ein del av Det osmanske riket etter han vart erobra from mamelukkane, og i 1596 stod han oppført i osmanske skattelister som ein del av Tabariyya nahiya i Safad liwa. Han hadde eit folketal på 48 hushaldningar, alle muslimar. Innbyggjarane betalte skatt for kveite, bygg, oliventre, frukttre, geiter og/eller bikubar.

Den franske oppdagaren Victor Guérin vitja Tur'an i 1870, og estimerte at han hadde 350 muslimar og 200 «grekarar».
I 1881 skildra Survey of Western Palestina han som «Ein steinlandsby, delvis bygd av basalt, med kring 300 innbyggjarar, halvparten kristne, halvparten muslimar.[..] Landsbyen ligg ved foten av åsane og er omgjeve av olivenlundar. Det ligg ei god kjelde i nordvest.»

I ei folketeljing i 1922 utført av Dei britiske mandatstyresmaktene, hadde Tur'an eit folketal på 768; 542 muslimar og 226 kristne. Folketalet hadde auka i folketeljinga i 1931 til 961; 693 muslimar og 268 kristne, i alt 188 busette hus.

I 1945 var folketalet 1 350, alle arabarar, med 29 743 dekar land, i følgje ei offisiell landmåling. Av dette var 1 153 dekar for plantasjar og irrigert land, 11 909 for korn, medan 34 dekar vart utbygd land.

Den 18. juli 1948 erobra israelarane Tur'an under den andre delen av Operasjon Dekel. Husa til dei som hadde flykta frå landsbyen vart seinare nytta til å huse arabiske flyktningar frå nabolandsbyar. Landsbyen vart verande i unntakstilstand fram til 1966.

Sjå òg
 Arabiske stader i Israel

Kjelder
Denne artikkelen bygger på «Tur'an» frå ,  den 1. februar 2015. 
 oppgav desse kjeldene:

 

 s.63

Bakgrunnsstoff
Velkomen til Tur'an

Arabiske stader i Israel
Kommunar i Israel
Lokale kommunar i Nord-distriktet i Israel
Yafa an-Naseriyye

Yafa an-Naseriyye (arabisk يافة الناصره, «Jaffa av Nasaret», òg skrive Yafa, Yafia eller Yafi arabisk يافا, يفيع, hebraisk יָפָא, יָפִיעַ) er ein arabisk lokal kommune i Nedre Galilea i Israel. Ha utgjer ein del av storbyområdet til Nasaret, og er ein arabisk stad. Han fekk status som lokal kommune i 1960 og hadde i 2005 eit folketal på 16 200. Av dette var kring 70 % muslimar og 30 % kristne.

Historie
Yafa er identifisert som den antikke byen Japhia, som er nemnt i Josvas bok som ein grenseby i Sebulon (Josva 19:12). Lokale mellomaldersegner hevda at Zebedee og dei to sønene hans, Jakob og Johannes, budde i Yafa. 

I 1881 skildra Palestine Exploration Fund i Survey of Western Palestine (SWP) landsbyen som ein «mellomstor landsby i ei sterk stilling på utstikkaren som går frå Nasaret og ned til Jebata. Han har ein brunn på nordsida og ein annan brunn i dalen i nordaust.»

I folketeljinga i 1931 hadde Yafa, (inkludert Arab el Ghazzalin), 312 busette hus og eit folketal på 833, av desse 456 muslimar og 377 kristne.

I 1948 vart Yafa erobra av det israelske forsvaret under Operasjon Dekel, som starta i juli det året. Dei attverande innbyggjarane vart sett i unntakstilstand fram til 1966.

Ein stor del av innbyggjarane i Yafa er i dag etterkomarar etter internt forflytta flyktningar  frå nabolandsbyen Ma'alul, som vart avfolka under den israelsk-arabiske krigen i 1948.

Sjå òg
 Arabiske stader i Israel

Kjelder
Denne artikkelen bygger på «Yafa an-Naseriyye» frå ,  den 1. februar 2015. 
 oppgav desse kjeldene: 
Alexandre, Yardenna (3/10/2012):  Yafi‘a Final report , Hadashot Arkheologiyot, no.124

 (p. 280 ff., 353 ff.)
 s. 689
 s. 103-106
 s.63
  s.190

Bakgrunnsstoff
Velkomen til Yaffa

Kommunar i Israel
Arabiske stader i Israel
Arabiske kristne busetnader i Israel
Lokale kommunar i Nord-distriktet i Israel
Yavne'el

Yavne'el (hebraisk skrift יַבְנְאֵל) er ein moshava og ein lokal kommune i Nord distrikt i Israel. Han er ein av dei eldste jødiske landsbyane i landet.

Historie

Yavne'el er kalla opp etter ein landsby som høyrte til Naftali-stamma (Jos 19:33), som ein trur kan ha lege på ein tel nord for landsbyen.

Landsbyen vart grunnlagd av Jewish Colonization Association på landområdet kjøpt opp av Baron Rothschild av innbyggjarar frå Horan og Metula.

Han ligg sørvest for Tiberias og vart lokal kommune i 1951. I følgje Israelsk statistisk sentralbyrå (CBS) hadde Yavne'el eit folketal på 3 100 i 2008, med ein vekstrate på 1,4 %. Den lokale kommunen er ansvarleg for Yavne'el, Beit Gan, Mishmar HaShlosha og Smadar. Fleire organisasjonar vart grunnlagde i Yavne'el, inkludert den israelske bondeunionen, Galileaskvadronen og Golanbrigaden.

Kjelder
Denne artikkelen bygger på «Yavne'el» frå ,  den 1. februar 2015. 
 oppgav desse kjeldene:

Bakgrunnsstoff
 Guide for Yavnael

Jødiske landsbyar i Det osmanske riket
Kommunar i Israel
Lokale kommunar i Nord-distriktet i Israel
Busetnader grunnlagde i 1901
Yesud HaMa'ala

Yesud (stundom feilaktig skrive Yesod) HaMa'ala var det første moderne jødiske samfunnet i Huladalen. Det vart grunnlagd i 1882 og var ein av fleire jordbruksbusetnader som vart grunnlagd under den første Aliyah.  Namnet på landsbyen kjem frå ei linje i Bibelen, som var knytt til sionisten Aliyah.

Geografi
Seint på 1800-talet var Hulahdalen hovudsakleg myrområde og den 61 km², grunne Hulasjøen. Regionen var kjend som eit frykta mygg-område og uroa for malaria hindra at det vart grunnlagd jødiske busetjingar i området i over 50 år. Etter kvart som området vart drenert og ein nytta insektsmiddel i 1920-åra, vart levevilkåra i området betra.

Hula-dreneringa
Etter den arabisk-israelske krigen i 1948 og Israel vart oppretta, vart myrområdet drenert og omgjort til dyrkbar mark. Sidan økosystemet i dalen var unikt og ein viktig stoppestad for trekkfuglar, ønskte forskarar å la ein liten del av myrområdet vere att som naturreservat. I 1964 vart 3,2 km² av Huladalen eit naturreservat, det første i landet.

Historie
Med starten av Nasjonal vasstransport i 1964, førte syriske forsøk på å forstyrre dreneringa til Genesaretsjøen til åtak mot israelsk jordbruk og fiske i regionen. Tre år seinare vart syriske styrkar drivne attende frå Yesud HaMa'ala og Golanhøgdene vart erobra under seksdagarskrigen i 1967.

Den 22. juli 2006 råka ei rekkje Katyusha-rakettar frå Hizbollah Hulahdalen under Libanonkrigen i 2006. I Yesud HaMa’ala vart ein person lettare skadd frå eit slikt åtak. Før bombinga hadde ikke samfunnet her opplevd fiendtlege åtak sidan seksdagarskrigen i 1967. Den 29. juli råka tre rakettar Yesud HaMa'ala og ei kvinne vart lettare skadd.

Kjelder
Denne artikkelen bygger på «Yesod HaMa'ala» frå ,  den 1. februar 2015. 
 oppgav desse kjeldene:

Kommunar i Israel
Busetnader grunnlagde i 1883
Lokale kommunar i Nord-distriktet i Israel
Yirka

Yarka (hebraisk skrift יִרְכָּא, arabisk skrift يركا) er ein Arabisk drusar-landsby i Israel, i Nord-distriktet, nordaust for Akko.

Historie
Yarka er ein gammal landsby, og her er funne gamle søyler og cisterner. Clermont-Ganneau fann ein kristen, gresk inskripsjon her.

I 1517 vart Yarka, i lag med resten av Palestina, ein del av Det osmanske riket etter han vart erobra frå mamelukkane, og i 1596 vart han oppført i osmanske skattelister som ein del av Akka nahiya i Safad liwa. Han hadde eit folketal på 174 muslimske hushaldningar og 24 ungkarar og betalte skatt for ei olivenpresse.

Den franske oppdagaren Victor Guérin vitja Yarka i 1875, og skreiv at «skorne steinar frå lang tid attende er nytta i bygginga av moderne hus. Kring hundre cisterner er skorne ut i berget, omkring halvparten er ikkje lenger i bruk, og syner at dette har vore ein viktig stad ein gong.» I Survey of Western Palestina er Yarka skildra som ein velbygd steinlandsby busett av 400 drusarar so dyrka oliven og fiken.

I ei folketeljing i 1922 utført av Dei britiske mandatstyresmaktene hadde Yarka eit folketal på 978; 937 drusarar, 26 muslimar og 15 kristne. Folketalet auka i 1931 til 1 196 med 1 138 drusarar, 46 muslimar og 11 kristne i totalt 343 busette hus.

I 1945 hadde Yirka eit folketal på 1 500, med 42 452 dekar land, i følgje ei offisiell landmåling. Av dette var 5 747 dekar var plantasjar og irrigert land, 5 909 nytta for korn, medan 140 dekar vart utbygd land.

Økonomi
Ein av dei største fabrikkane i Midtausten, eit stålverk bygd og eigd av familien Kadmani, ligg i Yarka. My Baby, med 11 000 hyllemeter, er den største butikken for barn i Israel.

Kjelder
Denne artikkelen bygger på «Yirka» frå ,  den 1. februar 2015. 
 oppgav desse kjeldene: 

  (p. 152) 

 
 

 

(1881, 1882): Quarterly statement - Palestine Exploration Fund Volume: 13-14

Bakgrunnsstoff
Drusarar , jewishvirtuallibrary.org
Velkomen til Yirka

Kommunar i Israel
Drusarstader i Israel
Lokale kommunar i Nord-distriktet i Israel
Zarzir

Zarzir (arabisk زرزير, hebraisk זַרְזִיר), eller Beit Zarzir, er ein arabisk lokal kommune, 10 km vest for byen Nasaret i Nord distrikt i Israel. Han vart ein lokal kommune i 1997 og folketalet i 2005 var 6 300. Innbyggjarane består av fem beduin-stammer.

Sjå òg
 Arabiske stader i Israel

Kjelder

Denne artikkelen bygger på «Zarzir» frå ,  den 1. februar 2015. 
 oppgav desse kjeldene:
 http://www.crwflags.com/fotw/flags/il-lczrz.html
 http://www.cbs.gov.il/population/new_2007/table3.pdf

Arabiske stader i Israel
Kommunar i Israel
Lokale kommunar i Nord-distriktet i Israel
Emeq ha-Ma'ajanot regionale kommune

Emeq ha-Ma’ajanot regionale kommune (hebraisk מועצה אזורית עמק המעיינות, Mo'atza Azorit Emeq Hamaayanot), fram til 2008 kalla Beit She'an-dalen regionale kommune (hebraisk מועצה אזורית בקעת בית שאן, Mo'atza Azorit Bik'at Beit She'an) er ein regional kommune nord i Israel som omfattar dei fleste busetnadane i Beit She'an-dalen. Området til den regionale kommunen grensar til Jezreeldalen i vest, i nord til Nedre Galilea, i aust til Jordanelva og i sør til Jordandalen og Samariaåsane. Det bur kring 9700 innbyggjarar fordelt på seksten kibbutzim, og seks moshavim i kommuneområdet. Byen Beit She'an ligg midt i området, men er ein eigen kommune. 

Kommunehuset ligg like aust for Beit She'an.

Busetnader

Kibbutzim

Ein HaNatziv
Gesher
Hamadia
Kfar Rupin

Ma'ale Gilboa
Maoz Haim
Meirav
Mesilot

Neve Eitan
Neve Ur
Nir David
Reshafim

Sde Eliyahu
Sde Nahum
Shluhot
Tirat Zvi

Moshavim

Beit Yosef
Rehov
Revaya
Sde Trumot
Yardena

Andre

Malkishua (rehabiliteringssenter for narkotika)
Menahemia
Tel Te'omim (felleskap)

Bakgrunnsstoff
 Offisiell nettstad (i hebraiske) 

 
Regionale kommunar i Israel
Bustan al-Marj regionale kommune

Bustan al-Marj regionale kommune (hebraisk מועצה אזורית בוסתן אל-מרג', Mo'atza Azorit Bustan al-Marj) er ein regional kommune nord i Israel. Området grensar til Jezreeldalen og ligg nord for Afula. Kommunen omfattar fire arabisk landsbyar:

Ed Dahi
Kafr Misr
Nein
Sulam

Kjelder
Denne artikkelen bygger på «Bustan al-Marj Regional Council» frå ,  den 1. februar 2015. 
 oppgav desse kjeldene:

Bakgrunnsstoff
 Offisiell nettstad 
 Offisiell nettstad  

Regionale kommunar i Israel
 
Arabiske stader i Israel
Jordandalen regionale kommune

Emek HaYarden regionale kommune (hebraisk מועצה אזורית עמק הירדן, Mo'atza Azorit Emek HaYarden, tyder Jordandalen regionale kommune), er ein regional kommune i Jordanelvadalen mellom Genesaretsjøen i nord og Beit She'an i sør. Han var den første regionale kommunen i Israel, skipa i 1949. 

Dei fleste busetnadane ligg langs Hovudveg 90, ein veg som strekkjer seg frå nord til sør gjennom kommunen, parallelt til Jordanelva. Kommunehuset ligg mellom Degania Alef og Tzemah industriområde.

Landsbyar

Kibbutzim
Afikim
Alumot
Ashdot Ya'akov Meuhad
Ashdot Ya'akov Ihud
Beit Zera
Degania Alef
Degania Bet
Ein Gev
Ginosar
Hokuk
Kvutzat Kinneret
Masada
Ma'agan
Ravid
Sha'ar HaGolan
Tel Katzir

Moshavim
Almagor
HaOn

Andre landsbyar
Kinneret
Poria Illit
Poria - Kfar Avoda
Poria - Neve Oved

Kjelder
Denne artikkelen bygger på «Emek HaYarden Regional Council» frå ,  den 1. februar 2015. 
 oppgav desse kjeldene:

Bakgrunnsstoff
Offisiell nettstad  

Regionale kommunar i Israel
Adipocytt

Adipocyttar eller feittceller, tidlegare kjent som lipocyttar, er dei cellene som utgjer feittvevet i kroppen, og som er spesialiserte på å lagra energi som feitt.

Kvitt feittvev og brunt feittvev, òg kjent som kvitt feitt og brunt feitt, utgjer dei to typane feittceller i kroppen. I nyare tid har ein funne ein variant av ljosbrune eller besje adipocyttar med eit genuttrykksmønster som skil seg frå det hjå kvite og brune adipocyttar. Ein har òg funne eit rosa feittvev som truleg deltek i utviklinga av mjølkekanalar i kvinnebrystet.

Typar

Kvite feittceller 

Kvite feittceller inneheld ein stor feittdråpe som er omfamna av eit cytoplasmelag. Cellekjerna er flat og ligg i ytterkanten. Ei typisk feittcelle er 0,1 mm i diameter, men somme kan vere dobbelt eller halvparten så store. Feittet som er lagra i cella er halvflytande og er samansett av triglyseridar og kolesterylester. Kvite feittceller skil ut ulike protein som verkar som adipokinar; til dømes resistin, adiponektin, leptin og apelin. Eit gjennomsnittleg vakse menneske har omkring 30 milliardar feittceller med ei vekt på 13,5 kg. Viss ein legg på seg vekt som vaksen, vil storleiken av feittcellene firedoblast før dei delar seg og aukar det absolutte talet på feittceller i kroppen.

Brune feittceller 
Brune feittceller har ei polygonal form. Dei har ein monaleg cytoplasme, til skilnad frå kvite feittceller, og feittdråpar er spreidd gjennom heile cella. Cellekjerna er rund og plassert noko eksentrisk, men ikkje i ytterkanten. Den brune fargen kjem av dei mange mitokondriane som finst i cella. Brunt feitt, òg kjent som «babyfeitt», blir brukt av kroppen for å framkalle varme.

Avstamming 
Avstamminga av adipocyttar er uklår, men ein veit at preadipocyttar er udifferensierte fibroblastar som kan stimulerast for å forme adipocyttar. Mesenkymale stamceller kan differensiere til adipocyttar, bindevev, musklar eller bein. Laust bindevev er samansett av adipocyttar. 

Uttrykket «lipoblast» blir brukt for å skildre prekursoren til ei vaksen feittcelle. Uttrykket «lipoblastom» blir brukt for å skildre ein svulst i denne celletypen.

Endokrine funksjonar 
Adipocyttar kan omforma androgen til østrogen, som er ei mogleg forklaring på kvifor undervekt og overvekt er risikofaktorar for ufrivillig barnløyse. Adipocyttar er òg ansvarlege for produksjon av hormonet leptin. Leptin er viktig i reguleringa av apetitt, og verkar som ein faktor i mettleikskjensla.

Kjelder 
Denne artikkelen bygger på «Adipocyte» frå ,  den 1. februar 2015.  
 

Humane celler
Bindevevsceller
Golan regionale kommune

Golan regionale kommune (hebraisk מועצה אזורית גולן, arabisk مجلس الجولان الإقليمي) er ein regional kommune som har oppsyn med regionale tenester for israelske busetjingar i Golanhøgdene. Han består av 19 moshavim, 10 kibbutzim og andre landsbyar. Kommunestyret heldt til i Katzrin.

Golanhøgdene vart erobra av Israel frå Syria i seksdagarskrigen i 1967. Dei vert internasjonalt rekna som eit syrisk område okkupert av Israel, sjølv Israel hevdar dei har retten til å halde området.

Busetjignar

Kjelder
Denne artikkelen bygger på «Golan Regional Council» frå ,  den 1. februar 2015. 
 oppgav desse kjeldene:

Bakgrunnsstoff
  Offisiell nettstad 
 Open to life 

 
Regionale kommunar i Israel
Israelske busetjingar
Golanhøgdene
Gascogne

Gascogne er eit landskap og ein tidlegare provins i Frankrike. Gascogne ligg sørvest i landet, mellom Pyreneane og Garonne. Området ofattar stort sett dei noverande departementa Landes, Hautes-Pyrénées, Gers, Haute-Garonne og mindre delar av Pyrénées-Atlantiques, Lot-et-Garonne og Tarn-et-Garonne. Hovudstaden i provinsen var Auch.

Historie

Gascogne heitte opphavleg «Vasconia» etter vaskonane eller baskarane som kom inn i landet frå sør. På 500-talet blei dei fortrengt av vestgotarane. Frå 602 kom landet under frankisk herredøme, sjølv om dette tidvis berre var i namnet. Midt på 700-talet blei landet tettare knytt til Frankarriket, først under Pippin den yngre og seinare under Karl den store. Seinare blei Gascogne eit eige hertugdøme. 

I 1054 blei Gascogne sameint med resten av Aquitania (Guyenne). I 1154 kom begge områda under engelsk styre då Eleonora av Aquitaine gifta seg med Henrik II av England. Etter mange stridar under hundreårskrigen blei Gascogne fransk i 1453.

Kjelder
«Gascogne» (14. februar 2009), Store norske leksikon. Fri artikkel henta 1. februar 2015.

Bakgrunnsstoff

Tidlegare provinsar i Frankrike
Gilboa regionale kommune

Gilboa regionale kommune (hebraisk מועצה אזורית הגלבוע, Mo'atza Azorit Gilbo'a) er ein regional kommune nord i Israel, i fjellsida av Gilboa. Det bur kring 22 000 innbyggjarar her fordelt på 38 busetjingar. Storleiken på kommunen er kring 250 000 dekar.

Han grensar i nord og vest til Jezreeldalen og Jezreeldalen regionale kommune, i sør til Samariafjella og i aust til Beit She'an-dalen og Beit She'an-dalen regionale kommune.

Historie
Gilboafjella som grensar til Jezreeldalen frå sør og Beit She'an-dalen få vest dannar ein del av vasskiljet i Israel. I 1921 bygde 75 mann frå arbeidsgruppa til Joseph Trumpeldor ein teltleir nær Ma'ayan Harod. Dei fleste av dei var emigrantar til Israel under den andre Aliyah, og somme kom i den tredje Aliyah. Somme av dei var medlemmar av Hashomer. Programmet gjekk ut på å «bygge opp landet med eit generelt kollektiv av israelske arbeidarar.» Etter to månader kom ei gruppe til i dei austlege område Jezreeldalen og slo seg ned på åsen Tel Hassan, som no heiter Tel Yosef. Dei andre busetjingane vart bygde seinare.

Busetjingar
Busetjingar i Gilboa regionale kommune:

Kibbutzar
Beit Alfa
Beit HaShita
Ein Harod (Ihud)
Ein Harod (Meuhad)
Geva
Heftziba
Tel Yosef
Yizre'el

Moshavar
Adirim
Avital
Barak
Dvora
Gadish
Kfar Yehezkel
Magen Shaul
Meitav
Mlea
Prazon
Ram-On
Ramat Tzvi

Fellesbusetnader
Gan Ner
Gidona
Merkaz Haver
Merkaz Oman
Merkaz Yael
Moledet
Nir Yafeh

Arabiske landsbyar
Muqeible
Na'ura
Sandala
Tamra
Taibe
Nuris
Al-Mazar

Tidlegare landsbyar
Nurit

Økonomi

Jordbruk
Det vert drive mykje forskjellig jordbruk i kommunen. Det vanlegaste er bomull, kveite, drivhus og andre industrielle plantasjar, blomar, åkrar, fisketjern, kyr og kylling.

Industri
Kibbutzim i kommunen har bygd mange fabrikkar: Shimurim i Beit HaShita; metallhandsaming i Beit Alfa, Moledet, Ein Harod og Beit Yosef; tømmerarbeid i Beit HaShita og Ein Harod; elektronikk i Yizre'el; nøtteknekking i Geva; plastikk i Heftzibah og Ram On; trykking og ornamentering i Moledet og Tel Yosef.

Kjelder

Denne artikkelen bygger på «Gilboa Regional Council» frå ,  den 1. februar 2015. 
 oppgav desse kjeldene:

Bakgrunnsstoff 
Offisiell nettstad  

Regionale kommunar i Israel
Jezreeldalen regionale kommune

Jezreeldalen regionale kommune (hebraisk מועצה אזורית עמק יזרעאל, Mo'atza Azorit Emek Yizra'el) er ein regional kommune nord i Israel som omfattar dei fleste busetjingane i Jezreeldalen. Han består av 15 kibbutzim, 15 moshavim, seks felleskap og to beduinlandsbyar. Trass i namnet ligg ikkje alle busetjingane i sjølve Jezreeldalen proper, men i nærleiken.

Busetjingar
Kibbutzim
Alonim
Dovrat
Ein Dor
Gazit
Gevat
Ginegar
Hanaton
Harduf
HaSolelim
Kfar HaHoresh
Merhavia
Mizra
Ramat David
Sarid
Yifat

Moshavim
Alonei Abba
Alon HaGalil
Balfouria
Beit She'arim
Beit Zeid
Betlehem i Galilea
HaYogev
Kfar Barukh
Kfar Gidon
Kfar Yehoshua
Merhavia
Nahalal
Sde Ya'akov
Tel Adashim
Tzippori

Fellesbusetnader
Adi
Ahuzat Barak
Givat Ela
Hoshaya
Shimshit
Timrat

Arabiske landsbyar
Manshiya Zabda
Suweid Hamira

Kjelder
Denne artikkelen bygger på «Jezreel Valley Regional Council» frå ,  den 1. februar 2015. 
 oppgav desse kjeldene:

Bakgrunnsstoff
Offisiell nettstad  

Regionale kommunar i Israel
Al-Batuf regionale kommune

al-Batuf regionale kommune (arabisk البطوف, hebraisk מועצה אזורית אל-בטוף, Mo'atza Azorit al-Batuf) er ein regional kommune som ligg heilt sør i Beit Netofa-dalen nord for Nasaret i Nord distrikt i Israel. Han var tidlegare ein del av Lev HaGalil regional kommune fram til 2000 og består av fire landlege israelsk-arabiske landsbyar.

Hamaam
Rumana
Rumat al-Heib  
Uzeir

Den regionale kommunen er kalla opp etter Al-Batufsletta (det arabiske namnet på Beit Netofa-dalen), der han ligg. I følgje Israelsk statistisk sentralbyrå, al-Batuf hadde eit folketal på 6 700 i 2010.

Sjå òg
 Arabiske stader i Israel

Kjelder
Denne artikkelen bygger på «Al-Batuf Regional Council» frå ,  den 1. februar 2015. 
 oppgav desse kjeldene:

Regionale kommunar i Israel
 
Arabiske stader i Israel
Nedre Galilea regionale kommune

Nedre Galilea regionale kommune (hebraisk מועצה אזורית הגליל התחתון, Mo'atza Azorit HaGalil HaTahton) er ein regional kommune nord i Israel som omfattar dei fleste busetnadene i Nedre Galilea. Over 9000 menneske bur i tre kibbutzim, ti moshavim og to fellesbusetnader i kommunen. 

Kommunestyret heldt til i Kadoorie i nærleiken av Kadoorie jordbruksskule.

Kjelder
Denne artikkelen bygger på «Lower Galilee Regional Council» frå ,  den 1. februar 2015. 
 oppgav desse kjeldene:

 
Regionale kommunar i Israel